CELEX: 22009D0079
Language: mt
Date: 2009-07-03 00:00:00
Title: Deċiżjoni tal-Kumitat Konġunt taż-ŻEE Nru 79/2009 tat- 3 ta' Lulju 2009 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

22.10.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 277/29
               
            DEĊIŻJONI TAL-KUMITAT KONĠUNT TAŻ-ŻEE
      Nru 79/2009
      tat-3 ta' Lulju 2009
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 44/2009 tal-24 ta' April 2009 (1).
               
            
                  (2)
               
               
                  Id-Direttiva tal-Kummissjoni 2008/88/KE tat-23 ta’ Settembru 2008 li temenda d-Direttiva tal-Kunsill 76/768/KEE, dwar prodotti kosmetiċi, bil-għan li tadatta l-Annessi II u III tagħha skont il-progress tekniku (2) għandha tiġi inkorporata mal-Ftehim.
               
            
                  (3)
               
               
                  Id-Direttiva tal-Kummissjoni 2008/123/KE tat-18 ta' Diċembru 2008 li temenda d-Direttiva tal-Kunsill 76/768/KEE, dwar prodotti kosmetiċi, bl-għan li taddatta l-Annessi II u VII tagħha skont il-progress tekniku (3) għandha tiġi inkorporata mal-Ftehim.
               
            
                  (4)
               
               
                  Id-Direttiva tal-Kummissjoni 2009/6/KE tal-4 ta' Frar 2009 li temenda d-Direttiva tal-Kunsill 76/768/KEE dwar prodotti kosmetiċi, bl-għan li tadatta l-Annessi II u III tagħha skont il-progress tekniku (4) għandha tiġi inkorporata mal-Ftehim,
               
            IDDEĊIEDA KIF ĠEJ:
      Artikolu 1
      L-inċiżi li ġejjin għandhom jiżdiedu fil-punt 1 (id-Direttiva tal-Kunsill 76/768/KEE) tal-Kapitolu XVI tal-Anness II tal-Ftehim:
      
                  “—
               
               
                  
                     32008 L 0088: id-Direttiva tal-Kummissjoni 2008/88/KE tat-23 ta’ Settembru 2008 (ĠU L L 256, 24.9.2008 p. 12),
               
            
                  —
               
               
                  
                     32008 L 0123: id-Direttiva tal-Kummissjoni 2008/123/KE tal-18 ta' Diċembru 2008 (ĠU L 340, 19.12.2008, p. 71),
               
            
                  —
               
               
                  
                     32009 L 0006: id-Direttiva tal-Kummissjoni 2009/6/KE tal-4 ta' Frar 2009 (ĠU L 36, 5.2.2009, p. 15).”
               
            Artikolu 2
      It-testi tad-Deċiżjoni 2008/88/KE, 2008/123/KE u 2009/6/KE fil-lingwa Iżlandiża u dik Norveġiża, li ser ikunu ppublikati fis-Suppliment ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar l-4 ta' Lulju 2009, sakemm ikunu ġew magħmula n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, it-3 ta’ Lulju 2009.
         
            
               Għall-Kumitat Konġunt taż-ŻEE
            
            
               Il-President
            
            Oda Helen SLETNES
         
      
      
         (1)  ĠU L 162, 25.6.2009, p. 22.
      
         (2)  ĠU L 256, 24.9.2008, p. 12.
      
         (3)  ĠU L 340, 19.12.2008, p. 71.
      
         (4)  ĠU L 36, 5.2.2009, p. 15.
      
         (*)  Ma huma indikati l-ebda ħtiġijiet kostituzzjonali.